CELEX: 32020D2090
Language: fi
Date: 2020-12-04 00:00:00
Title: Euroopan keskuspankin päätös (EU) 2020/2090, annettu 4 päivänä joulukuuta 2020, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä tehdyn päätöksen EKP/2013/10 muuttamisesta (EKP/2020/60)

15.12.2020   
               
               
                  FI
               
               
                  Euroopan unionin virallinen lehti
               
               
                  L 423/62
               
            
         EUROOPAN KESKUSPANKIN PÄÄTÖS (EU) 2020/2090,
         annettu 4 päivänä joulukuuta 2020,
         euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä tehdyn päätöksen EKP/2013/10 muuttamisesta (EKP/2020/60)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,
         sekä katsoo seuraavaa:
         
                     (1)
                  
                  
                     Seteliaiheen jäljennöksiä, joita suuri yleisö saattaisi erehtyä pitämään aitoina euroseteleinä, on poistettu kierrosta aikaisempaa suurempi määrä siitä huolimatta, että joissain näistä jäljennöksistä on pienikokoisia tai vaikeasti havaittavia mainintoja, kuten ”jäljennös”, ”ei laillinen maksuväline” tai ”tarkoitettu käytettäviksi vain elokuvarekvisiittana”, koska ne näyttävät optisesti euroseteleiltä ja niissä jäljitellään tiettyjä setelien aitoustekijöitä. Näitä jäljennöksiä tarjotaan ja ostetaan pääasiassa sähköisten markkinapaikkojen tai verkkosivujen välityksellä. Jäljennökset, joita suuri yleisö saattaisi erehtyä pitämään aitoina euroseteleinä, ovat päätöksen EKP/2013/10 (1) nojalla lainvastaisia. Tästä syystä on tärkeää toteuttaa toimenpiteitä, joilla vähennetään niiden levittämistä ja viime kädessä pysäytetään niiden leviäminen. Erityisesti laittoman toiminnan selkeämpi kielto lisää oikeusvarmuutta. Samaan aikaan on tärkeää, että on mahdollista vapauttaa tiettyjä jäljennöksiä koskeva toiminta, jos eurojärjestelmä katsoo, että suuri yleisö ei voi erehtyä pitämään niitä aitoina euroseteleinä.
                  
               
                     (2)
                  
                  
                     Näin ollen päätös EKP/2013/10 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen EKP/2013/10 2 artikla seuraavasti:
            
               
                  ”2 artikla
                  Eurosetelien seteliaiheen jäljentämistä koskevat säännöt
                  
                     1.   ’Seteliaiheen jäljennöksellä’ tarkoitetaan mitä tahansa aineellista tai aineetonta kuvaa, joka saattaa muistuttaa aitoa euroseteliä taikka luoda yleisvaikutelman, että kyse on tällaisesta setelistä, ja joka käsittää edellä 1 artiklassa tarkoitetun eurosetelin kokonaan tai osittain taikka osia sen ulkoasun yksityiskohdista kuten väristä, mittasuhteista ja kirjainten tai symbolien käytöstä, seuraavista seikoista riippumatta:
                     
                                 a)
                              
                              
                                 kuvan koko, tai
                              
                           
                                 b)
                              
                              
                                 kuvan tuotannossa käytetyt materiaalit tai menetelmät, tai
                              
                           
                                 c)
                              
                              
                                 se, onko eurosetelin ulkoasun osia, esimerkiksi kirjaimia tai symboleja, muutettu tai onko niihin tehty lisäyksiä.
                              
                           
                  
                     2.   Ellei EKP tai kansallinen keskuspankki myönnä 5 kohdassa tarkoitettua vapautusta, seteliaiheen jäljennösten, jotka eivät täytä 3 kohdassa vahvistettuja edellytyksiä, on katsottava olevan laittomia, ja niiden tuotanto, hallussapito, kuljetus, levittäminen, myynti, myynnin edistäminen, tuonti unioniin ja käyttö taloustoimissa tai tällaisen käytön yrittäminen on kiellettyä.
                  
                  
                     3.   Seteliaiheen jäljennökset, jotka täyttävät seuraavat edellytykset, ovat lainmukaisia, koska ei ole vaaraa, että yleisö saattaisi erehtyä pitämään niitä aitoina euroseteleinä:
                     
                                 a)
                              
                              
                                 edellä 1 artiklassa tarkoitetun eurosetelin yksipuoliset jäljennökset, jos jäljennös on kooltaan vähintään 125 prosenttia tai enintään 75 prosenttia sekä 1 artiklassa tarkoitetun eurosetelin pituudesta että sen leveydestä, tai
                              
                           
                                 b)
                              
                              
                                 edellä 1 artiklassa tarkoitetun eurosetelin kaksipuoliset jäljennökset, jos jäljennös on kooltaan vähintään 200 prosenttia tai enintään 50 prosenttia sekä 1 artiklassa tarkoitetun eurosetelin pituudesta että sen leveydestä, tai
                              
                           
                                 c)
                              
                              
                                 edellä 1 artiklassa tarkoitetun eurosetelin ulkoasun yksityiskohtien jäljennökset, jos tällainen ulkoasun yksityiskohta ei ole asetettu seteliä muistuttavalle taustalle, tai
                              
                           
                                 d)
                              
                              
                                 yksipuoliset seteliaiheen jäljennökset osasta eurosetelin etu- tai takasivua, jos osa on alle kolmanneksen 1 artiklassa tarkoitetun eurosetelin etu- tai takasivusta, tai
                              
                           
                                 e)
                              
                              
                                 seteliaiheen jäljennökset, jotka on tehty materiaalista, joka eroaa selvästi paperista ja näyttää ja tuntuu ilmeisen erilaiselta kuin setelien valmistamiseen käytettävä materiaali, tai
                              
                           
                                 f)
                              
                              
                                 aineettomat seteliaiheen jäljennökset, jotka on asetettu saataville sähköisesti verkkosivuilla langallisen tai langattoman viestinnän avulla taikka millä tahansa muulla sellaisella tavalla, joka antaa yleisölle mahdollisuuden tutustua niihin itse valitsemastaan paikasta ja itse valitsemanaan aikana edellyttäen, että
                                 
                                             —
                                          
                                          
                                             sana SPECIMEN (näyte) (tai sen vastine jollain toisella Euroopan unionin virallisella kielellä) on kirjoitettu Arial-kirjasintyyppiä tai sen kaltaista kirjasintyyppiä käyttäen diagonaalisesti seteliaiheen jäljennöksen poikki,
                                          
                                       
                                             —
                                          
                                          
                                             100-prosenttisessa koossaan olevan sähköisen seteliaiheen jäljennöksen resoluutio ei ole suurempi kuin 72 pistettä/tuuma (dpi).
                                          
                                       
                                             —
                                          
                                          
                                             sanan SPECIMEN (tai sen vastineen jollain toisella Euroopan unionin virallisella kielellä) pituuden on oltava vähintään 75 prosenttia seteliaiheen jäljennöksen pituudesta,
                                          
                                       
                                             —
                                          
                                          
                                             sanan SPECIMEN (tai sen vastineen jollain toisella Euroopan unionin virallisella kielellä) korkeuden on oltava vähintään 15 prosenttia seteliaiheen jäljennöksen leveydestä, ja
                                          
                                       
                                             —
                                          
                                          
                                             sanan SPECIMEN (tai sen vastineen jollain toisella Euroopan unionin virallisella kielellä) on oltava kirjoitettu läpinäkymättömällä (opaakilla) värillä, joka eroaa jyrkästi 1 artiklassa tarkoitetun eurosetelin pääväristä.
                                          
                                       
                           
                  
                     5.   EKP tai tilanteen mukaan kansallinen keskuspankki voi poikkeuksellisesti myöntää kirjallisesta pyynnöstä seteliaiheen jäljennökselle, joka ei täytä 3 kohdan edellytyksiä, vapautuksen 2 kohdassa tarkoitetusta kiellosta, jos EKP tai asianomainen kansallinen keskuspankki katsoo, että yleisö ei voi erehtyä pitämään seteliaiheen jäljennöstä aitona 1 artiklassa tarkoitettuna eurosetelinä. Kun seteliaiheen jäljennös tehdään ainoastaan yhden sellaisen jäsenvaltion alueella, jonka rahayksikkö on euro, edellä tarkoitetut vapautusta koskevat pyynnöt osoitetaan kyseisen jäsenvaltion kansalliselle keskuspankille. Muissa tapauksissa pyynnöt osoitetaan EKP:lle.
                  
                  
                     6.   Eurosetelien seteliaiheen jäljentämistä koskevia sääntöjä sovelletaan myös euroseteleihin, jotka on poistettu käytöstä tai jotka ovat menettäneet asemansa laillisina maksuvälineinä tämän päätöksen nojalla.”
                  
               
            
         
         
            2 artikla
            Loppusäännökset
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 4 päivänä joulukuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Päätös EKP/2013/10, tehty 19 päivänä huhtikuuta 2013, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen jäljentämisestä (EUVL L 118, 30.4.2013, s. 37).